
Manyleb Swydd:
Cydlynydd Digwyddiadau

	Teitl y Swydd:
	Cydlynydd Digwyddiadau


	Lleoliad:
	Pencadlys Plaid Cymru, Glanfa’r Iwerydd, Caerdydd
Mae’r swydd hon yn cynnig peth gweithio hybrid.


	Math o Gontract
	Llawn  Amser


	Rheolwr Llinell
	Pennaeth Polisi


	Cyflog
	Band 2 £33,233 - £42,727	
Gwneir penodiadau fel arfer ar ben isaf y raddfa


	Oriau Gwaith
	37 awr yr wythnos, gyda gofyn i weithio ambell waith gyda’r nosau ac ar benwythnosau. Mae Plaid Cymru yn gweithredu system o oriau gweithio hyblyg. Mae’r swydd yn cynnig 28 diwrnod o wyliau y flwyddyn gyda dyddiau braint ychwanegol. 




Pwrpas y rôl: 
Dan oruchwyliaeth y Pennaeth Polisi a’r uwch-dîm rheoli, bydd deiliad y swydd yn cydlynu trefniadaeth cynadleddau a digwyddiadau eraill y blaid, yn trefnu digwyddiadau codi arian, yn ogystal â rheoli presenoldeb y blaid mewn digwyddiadau allanol cenedlaethol fel yr Eisteddfod a’r Sioe Frenhinol. Bydd y rôl yn golygu ymwneud yn agos â phartneriaid a gweithio’n rheolaidd ar draws timau ym mhencadlys y blaid er mwyn sicrhau y cyflwynir y digwyddiadau i safon broffesiynol.
 
Prif Gyfrifoldebau  
· Gweithredu strategaeth ar gyfer datblygu cynadleddau a digwyddiadau, gan gynnwys datblygu ffrydiau incwm
· Archebu lleoliadau a chysylltu â hwy
· Caffael a chysylltu â chontractwyr trydydd-parti
· Cynnal perthynas waith agos gyda sefydliadau sy’n bartneriaid sydd yn mynychu ac yn noddi digwyddiadau’r blaid; gan gynnwys undebau, elusennau, cyrff diwydiannau a gweithwyr proffesiynol ym maes materion cyhoeddus
· Gweithio gyda chydweithwyr ar staff i ofalu bod digwyddiadau wedi eu brandio’n gywir a bod gwedd broffesiynol iddynt
· Gweithio’n agos gyda chydweithwyr o bob rhan o’r blaid i gynllunio a chyflwyno gweithgareddau adeg digwyddiadau’r blaid, a rhoi cyhoeddusrwydd iddynt
· Rheoli archebion gan fynychwyr digwyddiadau
· Cysylltu â Phwyllgor Llywio Cynadleddau’r blaid a chydweithwyr yn y tîm polisi er mwyn sicrhau bod rhaglenni cynadleddau yn adlewyrchu amcanion y blaid
· Rheoli’r gofynion staff adeg digwyddiadau’r blaid, gan gynnwys rhoi rotas staff ar waith a gwneud yn siŵr fod cludiant a llety wedi ei archebu
· Monitro incwm a gwariant digwyddiadau, a sicrhau cydymffurfio â’r ddeddfwriaeth a’r canllawiau perthnasol


Sgiliau a Phrofiad Allweddol
Hanfodol: 
· Rheoli Amser a Bod yn Drefnus: Y gallu i gadw golwg ar sawl prosiect ar y tro, gan flaenoriaethu terfynu amser fel sy’n briodol
· Amserlennu a Chynllunio Strategol: Y gallu i gydlynu calendrau, archebu lleoliadau, a chysylltu â nifer fawr, o bosib, o sefydliadau eraill
· Llythrennedd Cyfrifiadurol a Medru gyda Meddalwedd: medru mewn cymwysiadau fel Microsoft 365, Excel, Outlook.
· Disgresiwn a Chyfrinachedd: Gweithredu’n onest wrth drin data sensitif o natur ariannol neu sy’n ymwneud â chleientiaid, a bod yn ymwybodol o ystyriaethau moesegol
· Datrys Problemau a Meddwl yn Feirniadol: Y gallu i feddwl ar eich traed pan fydd yr annisgwyl yn digwydd a logisteg yn newid 
· Sgiliau Rhyngbersonol a Chyfathrebu: Bod yn bwynt cyswllt proffesiynol, hawdd mynd atoch a chyfeillgar i leoliadau, mudiadau sy’n bartneriaid, a chontractwyr.
· Cyfathrebu: Y gallu i gyfathrebu’n effeithiol yn Gymraeg a Saesneg

Dymunol:

· Profiad o weithio mewn sefydliadau gwleidyddol
· Gwybodaeth o gyd-destun gwleidyddol Cymru

Dyddiad cau am geisiadau: Hanner dydd ar ddydd Llun, Gorffennaf 27 2026
Dyddiad creu rhestr fer: Dydd Llun, Awst 10 2026
Cyfwelir ymgeiswyr a gyrhaeddodd y rhestr fer ar: ddydd Llun, Awst 17 2026
Anfonwch ffurflenni cais wedi eu cwblhau at: paula.reed@plaid.cymru 

